Női kézi Eb-sel.: Hollandia a világ legerősebbje – Rasmussen - NSO
Kézilabda magyar női kézilabda-válogatottKim RasmussenHollandia
nemzetisport.hu 2017.04.21 16:36 Frissítve: 2017.04.21 17:00
Női kézi Eb-sel.: Hollandia a világ legerősebbje – Rasmussen
Kim Rasmussen szerint lehetett volna jobb és rosszabb is a magyar női kézilabda-válogatott sorsolása az Európa-bajnoki selejtezőkre. A kapitány a szövetség honlapjának értékelt.
„Véleményem szerint a sorsolásunk lehetett volna jobb és rosszabb is, tehát megfelelőnek mondható – mondta Kim Rasmussen, a magyar válogatott szövetségi kapitánya. – Az első kalapból a lehető legjobb csapatot kaptuk, úgy vélem, jelenleg Hollandia a világ legerősebb válogatottja, miután a norvégok két beállója, Löke és Frafjord is kiesett. Felvesszük a harcot mindenkivel, így a hollandokkal is, hiszen mi is a legjobbak közé tartozunk. A fehérorosz válogatott feljövőben van, de a harmadik kalapból szerencsés választás, mindkét mérkőzésen győznünk kell. Az előselejtezőből érkező csapat kapcsán a legnagyobb kihívás az idegenbeli mérkőzésre való utazás megszervezése lesz, hiszen nem lenne jó több napot veszíteni, márpedig a szóba jöhető országokba nem mindig egyszerű eljutni. Összességében nem rossz a sorsolásunk, de egyelőre kizárólag a Szlovákia elleni júniusi vb-selejtező jár a fejemben.”
12:20 - Kézi: A magyar fiataloknak még idő kell, hogy úgy játszanak, mint Kempf – Vranjes
12:12 - Női kézi-vb: ők közvetítenek a németországi tornáról
11:44 - Női kézi: a kupabúcsú után Szabó Edina felajánlotta lemondását
10:07 - Férfi kézi: a Barca elleni meccsen is folytatódik a szegedi beállós akciója